
Na podlagi 138.  člena Zakona o urejanju prostora (Uradni list RS, št. 199/21, 18/23 – ZDU- 1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl.  US, 75/25 in 14/26) ter 19. člena Statuta Mestne občine Nova Gorica (Uradni list Republike Slovenije, št. 13/12, 18/17, 18/19) je mestni svet Mestne občine Nova Gorica na seji dne _____________________ sprejel naslednji

S K L E P 

o lokacijski preveritvi za individualno odstopanje od prostorskih izvedbenih pogojev v podenoti SO-08/01

I.
Odobri se pobuda za  lokacijsko preveritev z Elaboratom lokacijske preveritve, ki ga je izdelalo podjetje Studio Črta, arhitekt Blanka Šuler s.p., Ulica Tolminskih puntarjev 4, 5000 Nova Gorica, ELP 3/2025, z datumom september 2025, dopolnitev februar 2026 in april 2026,  za individualno odstopanje od prostorskih izvedbenih pogojev na zemljiščih s parcelnimi številkami 2665/2, 2665/3, 2665/10, 2665/12, 2665/13, 2665/14, 2665/15, 2665/16, 2665/17, 2665/18, 2665/19,  2665/20, 2665/21, 2665/22, 2665/23, 2665/24, 2665/25, 2665/29, 2665/32, 2665/37, 2665/40 (del parcele), 2665/42, 2665/43, 2665/44 in 2665/45,  vse v k.o. Solkan, ki se po določilih Odloka o Občinskem prostorskem načrtu Mestne občine Nova Gorica ((Uradni list RS, št. 13/18 - uradno prečiščeno besedilo, 30/18, 31/20 , 110/25 in 1060/26, v nadaljevanju Odlok) nahajajo v podenoti urejanja prostora SO-08/01. 

II.
Na območju lokacijske preveritve iz 1.točke. tega sklepa (v nadaljevnaju: območje lokacijske preveritve) se dopusti individualno odstopanje od prostorskih izvedbenih pogojev, določenih za podenoto urejanja prostora SO-08/01 v tabeli Priloge 4 Odloka, in sicer tako, da: 
· je na območju lokacijske preveritve za potrebe omogočanja investicijske namere dopustno odstopanje od določil, podanih glede klasifikacije dovoljenih stavb na način, da je poleg gradnje enostanovanjskih stavb dovoljena tudi gradnja dvostanovanjskih stavb;
 
· za potrebe dodatnih stanovanj mora investitor povečati obstoječo ali zagotoviti dodatno zbiralnico ekoloških odpadkov, skladno s pogoji soglasodajalca.


  III.
Identifikacijska številka lokacijske preveritve v zbirki prostorskih aktov je ID 6500.
IV.
Ta sklep se skupaj z elaboratom in mnenji nosilcev urejanja prostora objavi v prostorskem informacijskem sistemu. 
Ta sklep prične veljati petnajsti dan  po  objavi v Uradnem listu Republike Slovenije.



Številka: 3500-008/2025
Nova Gorica, dne 

	Samo Turel

Oddelek za okolje, prostor in javno infrastrukturo
Trg Edvarda Kardelja 1, 5000 Nova Gorica

Obrazložitev 
1. PRAVNI TEMELJ


Pravna temelja za sprejem predloga  predmetnega Sklepa o lokacijski preveritvi za območje enote urejanja prostora (v nadaljevanju: EUP) – SO-08/01 sta:

· Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 –ZIUOPZP, 23/24, 109/24, 25/25 – odl. US, 75/25 in 14/26) (v nadaljevanju: ZUreP-3) , ki določa:
· v drugi alineji prvega odstavka 134. člena, da je lokacijska preveritev instrument prostorskega načrtovanja, s katerim se za doseganje gradbenega namena dopusti individualno odstopanje od prostorskih izvedbenih pogojev, kot so določeni v OPN ali OPPN
· v 136. členu: individualno odstopanje od prostorskih izvedbenih pogojev;
· v 138. členu: postopek lokacijske preveritve.

· Statut Mestne občine Nova Gorica (Uradni list RS, št. 13/12, 18/17 in 18/19), ki v 19. členu določa pristojnosti  Mestnega sveta Mestne občine Nova Gorica.

Lokacijska preveritev (v nadaljevanju: LP) je bila uvedena z ZUreP-2, z namenom prilagajanja konkretnim investicijskim potrebam. Občine z izdelavo prostorskih aktov namreč opredeljujejo prostorski razvoj občine, načrtujejo prostorske ureditve in določajo izvedbeno regulacijo prostora, vendar se, glede na prakso in primerljive ureditve, kažejo potrebe po določeni meri prožnosti v prostorskem načrtovanju in možnosti prilagajanja konkretnim investicijskim potrebam. LP je tako instrument, s katerim se preveri ustreznost individualnih namer za posege v prostor in omogoči manjše odstopanje od v prostorskih aktih že sprejetih pravil urejanja prostora. LP omogoča spremembe prostorskega načrtovanja brez spreminjanja OPN/OPPN. 
Namen LP je določen v 134. členu ZUreP-3, ki navaja, da je lokacijska preveritev instrument prostorskega načrtovanja, s katerim lahko občina na podlagi posameznih potreb v prostoru izvede manjše spremembe izvedbene regulacije prostora tako, da:
· zaradi ohranjanja posamične poselitve preoblikuje ali spremeni obseg stavbnih zemljišč, kot so določena v OPN, in določi prostorske izvedbene pogoje;
· za doseganje gradbenega namena dopusti individualno odstopanje od prostorskih izvedbenih pogojev, kot so določeni v OPN ali OPPN;
· zaradi smotrne rabe ter aktivacije zemljišč in objektov, ki niso v uporabi, omogoči začasno rabo prostora.

Občina mora za izvajanje lokacijskih preveritev izpolniti dva predhodna pogoja in sicer: 
-  imeti mora zaposlenega ali na drug način zagotovljenega občinskega urbanista, 
-  sprejeti mora odlok, s katerim je določena višina nadomestila stroškov, ki jih občina zaračuna investitorju za postopek lokacijske preveritve. 

Mestna občina Nova Gorica (v nadaljevanju MONG) oba pogoja izpolnjuje, zaposlenega ima občinskega urbanista in sprejet ima Odlok o določitvi nadomestila stroškov lokacijske preveritve v Mestni občini Nova Gorica, (Uradni list RS, št. 65/18).

2. POSTOPEK LOKACIJSKE PREVERITVE

Postopek lokacijske preveritve (v nadaljevanju LP) poteka po določbah 138. člena ZUreP-3 ob upoštevanju določil Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1,  126/07, 65/08, 8/10, 82/13, 175/20 – ZIUOPDVE, 3/22 – ZDeb in 85/25).

Izvede se na pobudo investitorja, ki mora pobudi priložiti elaborat lokacijske preveritve (v nadaljevanju ELP), s katerim se ob upoštevanju namena lokacijske preveritve utemelji skladnost pobude z določili ZUreP-3. Elaborat izdela oseba, ki izpolnjuje pogoje za pooblaščenega prostorskega načrtovalca po zakonu, ki ureja arhitekturno in inženirsko dejavnost. Občina oz. občinski urbanist preveri skladnost elaborata z določbami ZUreP-3. 
Za namen preveritve skladnosti elaborata občina pozove nosilce urejanja prostora, da ji predložijo mnenja o ustreznosti elaborata z njihovega delovnega področja. Elaborat za 15 dni javno razgrne. Lastnike zadevnih in  sosednjih zemljišč se o javni razgrnitvi pisno obvesti. Po zaključeni javni razgrnitvi in pripravi stališč do pripomb, pridobljenih v času javne razgrnitve (če so podane), se gradivo posreduje v obravnavo na občinski mestni svet s predlogom, da se lokacijsko preveritev s sklepom odobri ali zavrne. 

Sklep o lokacijski preveritvi vsebuje navedbo zemljišč, na katere se lokacijska preveritev nanaša, v primeru lokacijske preveritve za dopustno individualno odstopanje od prostorskih izvedbenih pogojev, kot so določeni v tem aktu, pa tudi prostorske izvedbene pogoje. 

Sklep se objavi v Uradnem listu RS in evidentira v prostorskem informacijskem sistemu. 

Glede vsebin, ki so s sklepom določene, je sklep obvezna podlaga za izdajo pred-odločbe ali gradbenega dovoljenja in izvedbo posegov v prostor, za katere je gradbeno dovoljenje potrebno. Sklep o LP, s katerim se dopusti individualno odstopanje od prostorskih izvedbenih pogojev, velja pet let.
Za izvedbo LP občina investitorju odmeri višino nadomestila stroškov, ki jo je opredelila v odloku (Odlok o določitvi nadomestila stroškov lokacijske preveritve v Mestni občini Nova Gorica, Uradni list RS, št. 65/2018). 


3. NAMEN IN PREDMET LOKACIJSKE PREVERITVE

Pobuda:

Območje stanovanjske gradnje Soške vile v Solkanu se ureja že od leta 2008. Površina je v OPN namenjena strnjeni stanovanjski gradnji. Preko pridobitve gradbenega dovoljena za prvo fazo, ki je bila tudi izvedena, in gradbenega dovoljenja za drugo fazo izvedbe soseske, je bila preverjena izvedljivost soseske. Urbanistična zasnova soseske je kvalitetna, ohranitev te zasnove je cilj tako investitorja – pobudnika lokacijske preveritve, kakor tudi občine. Organizirani način gradnje je zagotovilo za ustrezno realizacijo soseske. Zaradi razmer na trgu in že vloženih sredstev v projekt Soške vile, vztrajanje pri doslednem upoštevanju pogojev OPN za investitorja ni finančno vzdržno, zato elaborat lokacijske preveritve predlaga omogočanje individualnega odstopanja od dveh prostorskih ureditvenih pogojev, ki veljata za območje lokacijske preveritve. Izvedba soseske bo skladna s cilji prostorskega razvoja občine, ne bo imela negativnih vplivov na okolje, niti na bivalne in delovne razmere v okolici. Njena izgradnja bo izboljšala podobo robnega dela naselja ob državni meji.

Elaborat lokacijske preveritve:

Pobudi je bil priložen Elaborat lokacijske preveritve, ki ga je izdelal Studio Črta, arhitekt Blanka Šuler s.p., Ulica Tolminskih puntarjev 4, 5000 Nova Gorica, z datumom september 

2025, dopolnitev februar 2026 in april 2026 (v nadaljnjem besedilu: Elaborat), s katerim se predlaga naslednja odstopanja:
· na območju lokacijske preveritve se dopusti individualno odstopanje od prostorskih izvedbenih pogojev, določenih za podenoto urejanja prostora SO-08/01 v tabeli Priloge 4 Odloka, in sicer tako,  da je na območju LP za potrebe omogočanja investicijske namere dopustno odstopanje od določil, podanih glede klasifikacije dovoljenih stavb na način, da je poleg gradnje enostanovanjskih stavb dovoljena tudi gradnja dvostanovanjskih stavb. 

V elaboratu LP je bilo za območje LP predlagano tudi odstopanje od določil 49. člena Odloka glede predpisanega minimalno potrebnega števila treh parkirnih mest za posamezno stanovanjsko  enoto in sicer tako, da je za primer enostanovanjskih in dvostanovanjskih stavb na stanovanje potrebno zagotoviti najmanj 2 parkirni mesti za osebna vozila.
V času pridobivanja mnenj in usklajevanj z nosilci urejanja prostora je bila sprejeta sprememba občinskega prostorskega načrta, v kateri je bilo določilo glede parkirnih mest že spremenjeno, iz zahtevanih treh na dve parkirni mesti na stanovanjsko enoto. Tako da sprememba tega določila z lokacijsko preveritvijo ni več potrebna.

Preveritev skladnosti:

Občinska urbanistka je v skladu s tretjim odstavkom 138. člena ZUreP-3 preverila skladnost Elaborata z določbami ZUreP-3 in občinskimi prostorskimi akti, ugotovila, da je elaborat izdela oseba, ki izpolnjuje pogoje za pooblaščenega prostorskega načrtovalca in da je elaborat v skladu s tem zakonom, izdala sklep o nadomestilu stroškov lokacijske preveritve ter nosilce urejanja prostora, na katerih področja elaborat posega, pozvala, naj v 30 dneh predložijo mnenje o skladnosti elaborata s predpisi z njihovega področja. 

Vloga za dodelitev identifikacijske številke in mnenja o tehnični ustreznosti elaborata:

S strani Ministrstva za naravne vire in prostor je bilo pridobljeno mnenje o tehnični ustreznosti elaborata in dodeljena identifikacijska številka v zbirki prostorskih aktov ID 6500.

Občina vodi postopek LP pod zaporedno številko lokacijske preveritve iz občinske evidence: 
LP 3500-08/2025.

4. OPIS PREDLAGANEGA ODSTOPANJA OD PROSTORSKIH IZVEDBENIH POGOJEV

Izvorno območje lokacijske preveritve je pretežni del podenote urejanja prostora SO-08/01, brez jugozahodnega in južnega roba enote in roba ob državni meji ter brez zemljišča povezovalne poti ob železniški progi, s podrobno namensko rabo SSs – območje stanovanjske strnjene individualne gradnje. 

Opis obstoječega stanja: 
Ob že zgrajenih stanovanjskih hišah so na obravnavanem območju trenutno  v gradnji še 3 stanovanjske stavbe. Preostala površina območja LP je gramozna površina gradbišča, ki trenutno ne obratuje. V naravi je to robni del naselja Solkan, pretežno nepozidana površina med državno mejo, potekom regionalne železniške proge Jesenice – Sežana, pozidano gospodarsko cono Solkan in stanovanjsko pozidavo. Ob jugozahodnem in južnem robu izvornega območja LP je že zgrajen niz stanovanjskih hiš, uvoz na površino osrednjega dela predvidene soseske, ekološki otok in 4 parkirna mesta za obiskovalce soseske – vse to poleg gradnje dela javnega fekalnega omrežja s črpališčem predstavlja realizacijo prve faze enovito zasnovane stanovanjske soseske Soške vile.
Predstavitev investicijske namere: 
Zasnova obravnavane soseske obsega strnjeno stanovanjsko gradnjo 28 enostanovanjskih hiš s pripadajočimi ureditvami. Občina je s spremembo OPN imenovano SD5 zemljiščem pobudnika vrnila namembnost za stanovanjsko gradnjo (podrobnejši opis postopkov od leta 2008 dalje je podan v elaboratu), s podrobno namensko rabo SSs – strnjena stanovanjska gradnja, na kateri velja določilo o najmanjši velikosti parcele objekta 250m2, istočasno pa je za enoto urejanja prostora pobudnikovih zemljišč predpisala posebne prostorske izvedbene pogoje, med katerimi eden od pogojev dovoljuje gradnjo zgolj enostanovanjskih hiš. Investitor je naročil izdelavo programa opremljanja, podpisana je bila pogodba o komunalnem opremljanju. Gradnja je bila predvidena v dveh fazah, za prvo fazo je bilo gradbeno dovoljenje pridobljeno v letu 2020. Poleg petih enostanovanjskih hiš in njihove komunalne opreme je po pogodbi o opremljanju investitor zgradil tudi del javnega fekalnega kanala s črpališčem (tudi za potrebe dela obstoječega naselja), ekološki otok in 4 parkirna mesta za predvideno sosesko. Prva faza je dograjena, fekalni kanal je predan občini. Investitor je občini odprodal del svojih zemljišč za potrebe gradnje odvodnika do reke Soče in za ureditev povezovalne poti ob trasi železniške proge.
V letu 2021 je bilo za sosesko pridobljeno gradbeno dovoljenje za drugo fazo, ki je obsegala gradnjo 23 enostanovanjskih hiš in pripadajoče komunalne opreme: del fekalnega kanala S2, vodovodno in hidrantno omrežje za potrebe predvidene soseske. Komunalni prispevek za to fazo je bil poravnan, komunalne naprave naj bi se izvedle sočasno z gradnjo stavb. 
Po končani prvi fazi gradnje je investitor v letu 2021 pričel s prodajo zgrajenih enostanovanjskih stavb. Prodaja ni potekala po načrtih, izkazalo se je, da so stanovanjske hiše prevelike, posledično predrage za potencialne kupce v lokalnem in širšem okolju. Zaradi vseh zgoraj navedenih aktivnosti in situacij, posledično precejšnjih vlaganj in neuspešnega trženja že izvedenih stavb, je investitor zašel v finančne težave. Ocenil je, da bi lažje prodal manjše stanovanjske enote in zato pripravil četrto zasnovo soseske, ki je podlaga za elaborat lokacijske preveritve. Zasnova ohranja osnovne oblikovne in urbanistične značilnosti soseske. Temelji pa na možnosti gradnje tako enostanovanjskih kot tudi dvostanovanjskih hiš, z zagotavljanjem vsaj 2 parkirnih mest za osebna vozila na stanovanje. 
Pri tem je ohranjena osnovna parcelacija (razen razlik zaradi ukinitve vsaj ene gradbene parcele zaradi ureditve površine za parkiranje), enotna višinska kota hiš, enotni višinski gabariti stavb. Izvedba bo sledila tudi osnovnim oblikovnim potezam tretje zasnove soseske, predvideno je enotno oblikovanje stavb, uporaba enakih materialov pri vseh stavbah. 
Predvidene spremembe v oblikovanju stavb so naslednje: 
-morebitno zmanjšanje tlorisnih gabaritov nekaterih hiš zaradi zagotavljanja ustreznega prostora za parkiranje osebnih vozil, 
-nadstreški za parkiranje osebnih vozil niso predvideni, 
-tlorisni gabariti vrtne lope bodo pri dvostanovanjskih hišah prilagojeni potrebam dveh stanovanj, 
-ograjevanje parcel stavb (vertikalne lesene letve višine 1,6m) je predvideno le na stiku dveh sosednjih parcel oziroma v nadaljevanju stranskih fasad, 
-klasičen zaključni fasadni sloj namesto fasadne opeke, pri čemer bo ohranjena uporaba macesnovih letev.

Opisana zasnova z veljavnim Odlokom ni skladna v podrobnem prostorskem izvedbenem pogoju, ki na obravnavani enoti urejanja dovoljuje le gradnjo enostanovanjskih stavb. Zato je predlagano odstopanje od pogoja glede klasifikacije dopustnih stavb na način, da so dopustne tudi dvostanovanjske stavbe. Normativ glede minimalno potrebnega števila PM za dvostanovanjske in enostanovanjske hiše, v ELP predstavljen kot predlog spremembe, je bil spremenjen že z, v času postopka lokacijske preveritve sprejeto spremembo OPN SD7. Namesto 3PM/stanovanje sta že v sedaj veljavnem Odloku potrebni 2PM/stanovanje, tako za enostanovanjske kot za dvostanovanjske hiše.
Za namen izvedbe investicijske namere se zato izvaja lokacijsko preveritev, skladno z 136. členom ZureP-3, ki določa:
(1) Če investicijska namera zaradi objektivnih okoliščin ne izpolni posameznih prostorskih izvedbenih pogojev iz OPN ali OPPN, lahko občina z izvedbo lokacijske preveritve dopusti individualno odstopanje od takih pogojev. Občina lahko z lokacijsko preveritvijo določi tudi podrobnejše prostorske izvedbene pogoje za izvedbo take investicijske namere.
(2) Objektivne okoliščine iz prejšnjega odstavka so:
-   omejujoče okoliščine v zvezi z lokacijo, na katere investitor ne more vplivati in ki onemogočajo optimalno izvedbo investicije, ali gradnja pod veljavnimi pogoji zahteva nesorazmerne stroške investitorja ali občine. Zemljišče pobudnika je namenjeno strnjeni stanovanjski gradnji, pripravljena zasnova ureditve je tudi s strani občine ocenjena kot dobra. Ob ohranjanju ureditvene zasnove soseske, brez povečanja števila stanovanj ter posledično dostopnejše cene stanovanj za kupce, je izvedba soseske, upoštevajoč vse vložene napore in sredstva, finančno neizvedljiva. Na to pobudnik nima vpliva. Prodaja posameznih parcel in gradnje v režiji bodočih lastnikov pomeni neizvedljivost organizirane strnjene pozidave, neracionalno rabo prostora ter v primerjavi z namero investitorja, stihijsko poseganje v prostor. 
-   med objektivnimi  okoliščinami je upoštevana tudi nameravana uporaba tehničnih in tehnoloških rešitev, ki med pripravo OPN niso bile znane ali uporabljene, so pa ustrezne ali primernejše od predpisanih z vidika doseganja ciljev urejanja prostora, varstva okolja, učinkovite rabe energije ipd.
Zasnova strnjene, zgoščene gradnje, ki jo tako investitor kot občina zaradi racionalne rabe zemljišč in urbanistični kvalitet želita ohraniti, v primeru dopuščanja gradnje dvostanovanjskih stavb, postavlja pod vprašaj izpolnjevanje pogojev osvetlitve in osončenja pritličnih etaž. To bi lahko bil razlog za neustreznost predloga umeščanje dodatnega stanovanja v posamezne stavbe. V sklopu DGD za izvedbo druge faze soseske je bila pridobljena študija osončenosti, ki je za primer enostanovanjskih stavb izkazovala upoštevanje pogojev glede osvetlitve in osončenja, zapisanih v OPN. Predvidenim spremembam enostanovanjskih stavb v dvostanovanjske z ločitvijo po etažah (v pritličju eno stanovanje, v nadstropju drugo stanovanje) bo potrebno prilagoditi tlorise etaž. Posledično bodo nekateri bivalni prostori dvostanovanjskih hiš umeščeni v globino tlorisa, kjer zaradi strnjene gradnje ni možnosti fasadnih odprtin, na mesta, kjer so bili pri enostanovanjskih hišah predvideni pomožni, nebivalni prostori (stopnišča, utility, shrambe, hodniki). V nadstropjih je ta problem rešljiv z uporabo strešnih oken, kot je bilo pri nekaterih enostanovanjskih hišah že predvideno v DGD za drugo fazo gradnje soseske. Tehnična in tehnološka rešitev, ki odpravlja zadrego pomanjkanja sončne svetlobe v delu pritličja in tako omogoča spremembo enostanovanjske pozidave v dvostanovanjsko ob ohranjanju urbanistične zasnove strnjene stanovanjske soseske, je uporaba prenosa sončne svetlobe preko sistema cevnih svetlobnikov. Sončna svetloba se zajema na nivoju strehe in se preko odboja v ceveh vodi do stropa pritličja, kjer se razprši in slabše osvetljeni etaži zagotovi enakomerno osvetlitev.
(3) Individualno odstopanje je dopustno, če:
-     ni v nasprotju z javnim interesom in cilji prostorskega razvoja občine,
-     se z njim lahko doseže gradbeni namen prostorskega izvedbenega akta, ob hkratnem upoštevanju drugih prostorskih izvedbenih pogojev, nameravana gradnja pa ne bo spremenila načrtovanega videza območja, poslabšala bivalnih in delovnih razmer na njem in povzročila motečega vpliva na podobo naselja ali krajine,
-    ne zmanjšuje možnosti pozidave sosednjih zemljišč in
-    ni v nasprotju s pravnimi režimi ali sprejetimi državnimi prostorskimi izvedbenimi akti.

Namen investicijske namere je skladen s cilji prostorskega razvoja občine in je v javnem interesu.

Bistvo predlaganega odstopanja je prav v tem, da investitorju omogoča izgradnjo oziroma dograditev urejene, enotno oblikovane soseske. Soseske, po urbanizmu in oblikovanju skoraj enake predhodno načrtovani, za gradnjo katere je bilo pridobljeno gradbeno dovoljenje. Ker je dopuščanje predlaganih odstopanj pogoj za izvedljivo finančno konstrukcijo investicijske namere, je dopuščanje odstopanj tudi zagotovilo, da bo soseska dejansko enotno oblikovana in da bo videz območja ohranil osnovne značilnosti soseske, kot so bile predvidene v zasnovi s pridobljenim gradbenim dovoljenjem.
Gradnja ne bo zmanjševala možnosti pozidave sosednjih zemljišč in ni v nasprotju s pravnimi režimi. Državnih prostorskih izvedbenih aktov tu ni sprejetih.
Na območju ni varovanih območij, na območjih tangiranih varovalnih pasov so pridobljena mnenja pristojnih nosilcev urejanja prostora.
5. IZPOLNJEVANJE POGOJEV ZA LOKACIJSKO PREVERITEV

MNVP je elaboratu določilo identifikacijsko številko, preverilo tehnično ustreznost gradiv ter podalo ugotovitev, da je gradivo pripravljeno v skladu s tehničnimi pravili za pripravo LP. 
Podano je bilo tudi pojasnilo v katerem navaja, da pripravo predmetne LP lahko občina nadaljuje ob upoštevanju veljavnih predpisov brez mnenja ministrstva za področje prostorskega razvoja. Za zakonitost postopka, priprave, sprejema in vsebine LP, sta odgovorna občina in občinski urbanist, ki v skladu s 46. in 138. členom ZUreP-3 izvaja naloge v postopkih LP.
Pridobljena mnenja nosilcev urejanja prostora so razvidna iz spodnje tabele:

	8.     
	odpadki
	Komunala d.d.,  
Cesta 25 junija 1b, Kromberk                           
	Št.M-V1-04/25,      27.10.2025
	mnenje s pogoji **


    
Pojasnila na s strani soglasodajalcev podane pogoje:
*S strani soglasodajalca v varovalnem pasu železnice, Ministrstva za infrastrukturo, so bile podane dodatne zahteve, ki jih je potrebno upoštevati pri nadaljnjem projektiranju obravnavane načrtovane gradnje. Slednje presegajo vsebine določil prostorskega akta. Kot je v mnenju navedeno, je bilo h gradnji naselja »Soške vile v Solkanu« od upravljavca JŽI, SŽ-Infrastruktura, d. o. o., že izdano pozitivno mnenje, poudarjajo pa, da je ob spremembi projektne dokumentacije DGD mnenje upravljavca potrebno pridobiti ponovno. Mnenje na DGD dokumentacijo je zahteva, ki je ob izdelavi (spremembe) DGD dokumentacije že zakonsko (GZ1) obvezna.
**S strani soglasodajalca Komunale d.d. glede ravnanja z odpadki, je bila zaradi povečanja števila stanovanj podana zahteva po izvedbi dodatnega ali povečavi obstoječega Eko otoka na zemljišču investitorja, eden je namreč že izveden. Skladno z določili ZUreP-3, ki določa, da  občina lahko z lokacijsko preveritvijo določi tudi podrobnejše prostorske izvedbene pogoje za izvedbo take investicijske namere, je v sklep lokacijske preveritve vključena tudi zahteva po povečanju kapacitet oz. dodatnem ekološkem otoku. 
6. SODELOVANJE JAVNOSTI

Mestna občina Nova Gorica je Elaborat lokacijske preveritve po pridobljenih mnenjih skupaj s pobudo javno razgrnila za 15 dni, in sicer v času od 8. 6. 2026 do vključno 24. 6. 2026, v prostorih Mestne občine Nova Gorica, na Oddelku za okolje, prostor in javno infrastrukturo in na spletni strani Mestne občine Nova Gorica. O javni razgrnitvi je skladno z ZUreP-3 obvestila tudi lastnike sosednjih zemljišč.
V času javne razgrnitve Elaborata lokacijske preveritve in pobude ni bilo prejetih pripomb in predlogov javnosti, zato pripombe niso del gradiva za obravnavo na Mestnem svetu.
Postopek lokacijske preveritve vodi Nataša Ipavec, univ. dipl. inž. arh., ki v skladu z ZUreP-2 izpolnjuje pogoje za opravljanje nalog občinskega urbanista.
7. OCENA FINANČNIH IN DRUGIH POSLEDIC SKLEPA

Skladno s 1.členom Odloka o določitvi nadomestila stroškov lokacijske preveritve v Mestni občini Nova Gorica (Uradni list RS 65/18), je investitor na podlagi izdanega Sklepa o določitvi stroškov lokacijske preveritve, stroške poravnal.
8. JAVNOST SKLEPA:

Skladno s 7. odstavkom 138. člena ZUreP-3 občina sprejme sklep o lokacijski preveritvi in ga objavi v uradnem glasilu občine. Sklep o lokacijski preveritvi se skupaj z elaboratom in mnenji nosilcev urejanja prostora objavi tudi v prostorskem informacijskem sistemu.
Mestnemu svetu Mestne občine Nova Gorica predlagamo, da predloženi sklep obravnava in sprejme.
Pripravila:
	Levi podpisnik
	Desnik podpisnik

	Nataša Ipavec
	Erik Lasič

	višja svetovalka za urejanje prostora in urbanizem
	podsekretar – vodja Službe za okolje in prostor




Priloge:
· Priloga 1: Elaborat lokacijske preveritve

· Priloga 2: Mnenja nosilcev urejanja prostora:

· Ministrstvo za naravne vire in prostor, Direktorat za prostor graditev in stanovanja, št. 35038-204/2025-2560-3, z dne 21. 10. 2025
· Ministrstvo za infrastrukturo, št. 350-272/2025/2430-10, z dne 27. 1. 2026
· Ministrstvo za notranje zadeve, št. 350-34/2025/23 (1613-04), z dne 26.5. 2026
· Telekom Slovenije, d.d., TKO zahodna Slovenija, št. 150430-NG-6879-IK z dne 11. 11. 2025
· Adriaplin d.o.o., št. S25-512/P-NG/RKP, z dne 7. 11. 2025
· Vodovodi in kanalizacija Nova Gorica d.d., št. K-218/2025 z dne 21. 10. 2025
· Elektro Primorska, d.d., št. 4351, z dne 16. 10. 2025
· Komunala d.d., št. M-V1-04/25, 27.10.2025

image5.emf
 področje   mnenjedajalec/ upravljavec  š tev.in datum   

1  mnenje o tehnični  ustreznosti elaborata  ter podelitev  identifikacijske  številke  Ministrstvo za  naravne vire   in  prostor    Direktorat za prostor, graditev  in stanovanja,   Dunajska cesta 48, 1000  Ljubljana  35038 - 204/2025 - 2560 - 3    21. 10. 2025  elaborat  je  tehnično  ustrezen     ID  6 500  

2  v arovalni pas  železnice  Ministrstvo za  infrastrukturo  –     Tržaška cesta 19, 1000  Ljubljana  350 - 272/2025/2430 - 10   27 . 01. 2026  pozitivno  mnenje   s  pogoji *  

3  p as ob državni meji  Ministrstvo za notranje zadeve    Štefanova ulica 2, 1501  Ljubljana  350 - 34/2025/23  (1613 - 04)    26. 5. 2026  pozitivno  mnenje   

  4  v arovalni pas TK  voda  Telekom Slovenije, d.d.   TKO zahodna Slovenija    Cesta 25. junija 1P, 5000 Nova  Gorica  150430 - NG - 6879 - IK 11 .  11 .  202 5  pozitivno  mnenje   

5  v arovalni pas  plinovoda  Adriaplin d.o.o.   Dunajska cesta 7,   1000 Ljubljana  S25 - 512/P - NG/RKP  07 . 11 .202 5  pozitivno  mnenje  

6  varovalni pas  kanalizacije/odvodnje     Vodovodi in kanalizacija    Nova Gorica d.d.,    Cesta 25. junija 1b,    5000 Nova Gorica  K - 2 18 /2025   21 .1 0 .2025  pozitivno  mnenje   

7 .  varovalni pas elektro  voda     Elektro Primorska, d.d.    Erjavčeva 22, 5000 Nova  Gorica  4 351   16 .1 0 .2025  pozitivno  mnenje  

